

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 21.oktobrī **Nr.686**

(prot. Nr.42, 4.§)

**Par līgumsodu un nokavējuma procentu par komunālajiem maksājumiem**

**aprēķinu ārkārtējās situācijas laikā**

Pamatojoties uz likuma „Par pašvaldībām” 21.panta pirmās daļas 27.punktu, Publiskas personas kapitāla daļu un kapitālsabiedrību pārvaldības likuma 1.panta pirmās daļas 14.punkta  b) apakšpunktu, ka publiskas personas augstākā lēmējinstitūcija attiecībā uz pašvaldības kapitāla daļu un kapitālsabiedrību pārvaldību ir pašvaldības dome,

ņemot vērā, ka ar Ministru kabineta 09.10.2021. rīkojumu Nr.720 visā valsts teritorijā ir izsludināta ārkārtējā situācija un ir noteikti ierobežojumi attiecībā uz pakalpojumu sniegšanu klātienē, ņemot vērā Finanšu komitejas 2021.gada 21.oktobra atzinumu,

atklāti balsojot: PAR – 14 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Uzdot Daugavpils pilsētas pašvaldības kapitālsabiedrībām neaprēķināt līgumsodus vai nokavējuma procentus par sniegtajiem pakalpojumiem laika posmā, kamēr valstī ir izsludināta ārkārtējā situācija.
2. Noteikt, ka šā lēmuma 1.punktā noteiktais pienākums attiecas tikai uz tādiem maksājuma nokavējuma gadījumiem, kas radušies ārkārtējās situācijas laikā.
3. Noteikt kapitālsabiedrību valdes locekļus par atbildīgiem par šā Domes lēmuma izpildi.

Domes priekšsēdētājs      *(personiskais paraksts)*            A.Elksniņš